Inspirasiekos met SARIE: kook met rose | SARIE
Inspirasiekos met SARIE: kook met rose	deur Herman Lensing
By Langkloof Roses buite Wellington, Wes-Kaap, groei die rose ruim onder Jacoba se hande. As jy haar vra hoekom sy met rose boer, is haar antwoord eenvoudig en opreg: “Ek wil mense se lewe beter maak met mooi. As ek vir iemand ’n roos uit my tuin gee, kan ek sien hoe hul gesig opwarm en helder raak. Dis die lekker van my werk!”
Skons Verhit oond tot 180 °C. Sif meel en sout saam. Klits eiers, melk en olie saam in ’n aparte bak. Maak ’n holte in die middel van die meel en voeg eiermengsel by. Meng deur met ’n mes tot deeg vorm. Sprinkel meel op werkoppervlak. Plaas deeg bo-op en meng dit versigtig verder, maar pas op dat jy nie die deeg oorwerk nie. Gebruik ’n 6,5 cm-koekie-uitdrukker om skons uit te druk. Plaas op bakplaat wat met bakpapier uitgevoer is. Klits 1 ekstra eier en verf skons met kwassie. Bak in warm oond vir 15-20 minute. Kook nou die konfyt Plaas suiker, rooswater en water in ’n kastrol. Plaas op lae hitte en roer tot suiker opgelos het. Bring tot kookpunt en voeg suurlemoensap by. Laat prut 2 – 3 minute oop tot stroperig. Voeg roosblare by en meng goed. Verlaag hitte en prut nog 6 minute. Laat effens afkoel
en gooi deur sif in gesteriliseerde bottels. Voeg ’n bietjie van die roosblare by konfyt en maak bottels styf toe. Klits room tot sagte punte en sit voor saam met warm skons en konfyt.